ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
آئی ٹی کے وزیر روی شنکر پرساد نے اگلی جنریشن کے اسٹارٹ اَپ چیلنج مقابلے ‘‘ چنوتی ’’ کا آغاز کیا
نئی دلّی ،28 اگست / الیکٹرانکس اور اطلاعاتی ٹیکنا لوجی کے وزیر جناب روی شنکر پرساد نے بھارت کے دوسرے درجے کے شہروں پر خصوصی توجہ مرکوز کرتے ہوئے اسٹارٹ اَپ اور سافٹ ویئر مصنوعات کو مزید فروغ دینے کی خاطر اگلی جنریشن کے اسٹارٹ اَپ چیلنج مقابلے ‘‘ چنوتی ’’ کا آغاز کیا ۔ حکومت نے اس پروگرام کے لئے تین سال کی مدت تک 95.03 کروڑ روپئے کا بجٹ مختص کیا ہے ۔ اس کا مقصد مختلف شعبوں میں کام کرنے والے تقریباً 300 اسٹارٹ اَپس کی نشاندہی کرنا اور انہیں 25 لاکھ روپئے تک کا بنیادی فنڈ اور دیگر سہولیات فراہم کرنا ہے ۔
اس چیلنج کے تحت الیکٹرانک اور آئی ٹی کی وزارت مندرجہ ذیل شعبوں میں اسٹارٹ اَپس کو مدعو کرے گی :
 عوام کے لئے ایجو – ٹیک ، ایگری – ٹیک اور فِن – ٹیک ۔
 سپلائی چین ، لاجسٹکس اور ٹرانسپورٹ بندوبست ۔
 بنیادی ڈھانچہ اور دور دراز کی نگرانی ۔
 طبی حفظانِ صحت ، تشخیص ، بچاؤ اور نفسیاتی دیکھ بھال ۔
 ملازمت اور صلاحیت سازی ، لسانی ٹولس اور ٹیکنا لوجی ۔
چنوتی کے ذریعے منتخب کئے گئے اسٹارٹ اَپس کو پورے بھارت میں پھیلے سافٹ ویئر ٹیکنا لوجی پارکس آف انڈیا کے ذریعے حکومت کی طرف سے امداد فراہم کی جائے گی ۔ انہیں پرورش کی سہولیات ، سرپرستی ، ٹسٹ کرنے کی سہولیات ، پونجی کے لئے فنڈنگ ، صنعتی رابطے کے علاوہ قانونی ، انسانی وسائل ، آئی پی آر اور پیٹنٹ کے امور میں مشاورت فراہم کی جائے گی ۔ 25 لاکھ روپئے کے امدادی فنڈ کے علاوہ اسٹارٹ اَپس کو کلاؤڈ کریڈٹ بھی فراہم کیا جائے گا ۔ ہر انٹرن کو  کو 6 ماہ تک کے لئے 10000 روپئے ماہانہ ادا کئے جائیں گے ۔
اسٹارٹ اَپس ایس ٹی پی آئی کی ویب سائٹ پر جاکر https://innovate.stpinext.in/ لنک پر کلک کرکے درخواست دے سکتے ہیں ۔
مرکزی وزیر نے بہار کے مظفر پور میں نیشنل انسٹی ٹیوٹ آف الیکٹرانکس اینڈ انفار میشن ٹیکنا لوجی  کے ڈجیٹل تربیت اور صلاحیت سازی کے مرکز کے لئے سنگِ بنیاد بھی رکھا ۔ یہ مرکز حکومت ہند کی الیکٹرانکس اور اطلاعاتی ٹیکنا لوجی کی وزارت کے ذریعے 9.17 کروڑ روپئے کی لاگت سے تیار کیا جائے گا ۔ حکومتِ بہار نے اس ادارے کے لئے ایک ایکڑ اراضی فراہم کی ہے ۔ اس مرکز کو ڈجیٹل لیباریٹری کے ساتھ جدید ترین تربیتی سہولیات سے آراستہ کیا جائے گا ۔ اس سینٹر میں او لیول ، سی سی سی ، بی سی سی ، پروگرامنگ اور ملٹی میڈیا ٹریننگ جیسے مختلف کورس کرائے جائیں گے ۔
ورچوول تقریب میں ، جس میں بہار کے نائب وزیر اعلیٰ بھی موجود تھے ، مرکزی وزیر جناب روی شنکر پرساد نے کہا کہ میں بھارت کے نوجوان اور با صلاحیت اختراع کاروں پر زور دیتا ہوں کہ وہ آگے آئیں اور حکومت کے چیلنج ‘‘ چنوتی ’’ کے فائدے حاصل کریں اور نئے سافٹ ویئر پروڈکٹ اور ایپ تخلیق کریں ۔ انہوں نے کہا کہ یہ لانچ وزیر اعظم نریندر مودی کی آتم نربھر بھارت کی اپیل کے تحت ایک جرأت مندانہ اقدام ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4885
(
خلا ء کا محکمہ
بھارت اورفن لینڈ کے مابین بیرونی خلا کے پُرامن استعمال کے شعبے میں باہمی تعاون کے موضوع پر مفاہمتی عرضداشت پر دستخط کو کابینہ کی منظوری
نئیدہلی14فروری۔مرکزی کابینہ نے وزیر اعظم جناب نریندرمودی کی قیادت میں بھارت اور فن لینڈ کے مابین بیرونی خلا کے پرامن استعمال کے شعبے میں باہمی تعاون کے لئے ایک مفاہمتی عرضداشت پردستخط کئے جانے کو اپنی منظوری دے دی ہے ۔واضح رہے کہ مذکورہ مفاہمتی عرضداشت پر پہلے یعنی دس جنوری 2019 کو نئی دلی میں دستخط کئے جاچکے ہیں۔
اثرات :
مذکورہ دستخط شدہ ایم او یو ارضیات کی ریموٹ سینسنگ ،سیارچہ مواصلات ،سیارچہ محل وقوع ، خلائی سائنس اور بیرونی خلا کی کھوج وغیرہ کے شعبوں میں نئی تحقیقاتی سرگرمیوں اور امکانات کے استعمال کو تلاش کرنے کے عمل کو مہمیز کرے گی۔
فن لینڈ کی حکومت کے ساتھ تعاون بنی نوع انسانیت کی فلاح وبہبود کے لئے خلائی ٹکنالوجی کے استعمال کے شعبے میں ایک مشترکہ سرگرمی کا راستہ ہموار کرے گا۔
تفصیلات :
مذکورہ مفاہمتی عرضداشت درج ذیل امکانی مضمرات کے شعبوں میں تعاون کا راستہ ہموار کرے گی۔
- ارضیات کی ریموٹ سینسنگ۔
- سیارچہ مواصلاتی اور سیارچے پر مبنی نیوی گیشن ۔
- خلائی سائنس اور سیارہ جاتی تلاش ، خلائی اشیا اور زمینی نظام کی ترقی ،ٹیسٹنگ اور آپریشن ۔
- بھارتی خلائی گاڑیوں کے ذریعہ فن لینڈ کے خَلائی سیارچوں کو خلا میں بھیجنا۔
- خلائی اعدادوشمار کی پروسیسنگ اور استعمال ۔
- خلائی تکنالوجیوں پر مبنی اختراعاتی استعمال کو فروغ دینا اور حل نکالنا نیز خفیہ مصنوعی اطلاعات کا استعمال ۔
- ابھرتی ہوئے نئے خلائی مواقع کے سلسلے میں تعاون اور ڈاٹا ایکو نظام اور بیرونی خلا کے لئے ہمہ گیر استعمال ۔
اس مفاہمتی عرضداشت کے تحت شرکأ کار یا ان کی اجازت ملنے پرکوئی دیگر ادارہ یعنی نفاذ سے متعلق ایجنسیاں ، ضرورت ہونے پر ٹیمیں تشکیل دے سکتی ہیں تاکہ نفاذ جاتی انتظامات کے تحت مخصوص امداد باہمی پر مبنی پروجیکٹوں کا انتظام کیا جاسکے ۔
نفاذ کی حکمت عملی اورنشانے :
- مندوبین اپنی اپنی جانب سے اس ایم او یو کے تحت امداد باہمی پر مبنی سرگرمیوں کے لئے ایک ایک کوارڈی نیٹر نامزدکرے گی۔ اس سلسلے میں بھارت اور فن لینڈ میں متبادل ملاقات کا اہتمام بھی کیا جاسکتا ہے یا ویڈیو کانفرنس کے ذریعہ باہمی فیصلے لئے جاسکتے ہیں۔
- مندوبین یا ا ن کے ذریعہ اجازت حاصل ہونے پر متعلقہ نفاذ ایجنسیاں نفاذ انتظامات کے سلسلے میں پروجیکٹ کی ٹیمیں تشکیل دے سکتی ہیں۔
مذکورہ مفاہمتی عرضداشت پر فن لینڈ کی حکومت کی جانب سے خلا کے شعبے میں تعاون کے تئیں دلچسپی کا اظہار کئے جانے کے بعد دستخط عمل میں آئے تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-972
(Visitor Counter : 45
نیتی آیوگ
نیتی آیوگ اور یو این ڈی پی نے تیز رفتار ایس ڈی جیز سے متعلق مفاہمت نامہ پر دستخط کیے
پائیدار ترقی کے اہداف کی طرف تیز رفتار پیش رفت کے لیے باہمی عزم کا اعادہ کرتے ہوئے، نیتی آیوگ اور یو این ڈی پی، انڈیا نے آج ایک مفاہمت نامہ  پر دستخط کیے ہیں، جس کے تحت ایس ڈی جی لوکلائزیشن، اعداد و شمار پر مبنی مختلف شعبوں میں نگرانی کے طریقہ کار ، خواہش مند اضلاع اور بلاکس سمیت دیگر مختلف شعبوں کو باقاعدہ بنانے سے متعلق تعاون کا ایک لائحہ عمل تیار کیا جائے گا۔
اس مفاہمت نامہ پر، نیتی آیوگ کے سی ای او جناب بی وی آر سبرامنیم کی موجودگی میں، نیتی آیوگ کے سینئر مشیر اور ریذیڈنٹ نمائندہ، یو این ڈی پی انڈیا محترمہ شوکو نودا نے دستخط کیے ۔
شراکت داری کا خیرمقدم کرتے ہوئے، جناب بی وی آر سبرامنیم نے کہا، ’’گزشتہ برسوں کے دوران، نیتی آیوگ اور یو این ڈی پی کا تعاون مضبوط سے مضبوط تر ہوتا رہا ہے۔ اضلاع سے لے کر بلاک کی سطح تک نگرانی کے ساتھ، ہم دیکھتے ہیں کہ یہ شراکت داری اعداد و شمار پر مبنی پالیسی مداخلتوں اور پروگرام جاتی کارروائی کو فروغ دیتی ہے۔ 2030 ایجنڈے پر توجہ مرکوز کرتے ہوئے، ہم تعاون پر مبنی وفاقیت کے حقیقی جذبے کے ساتھ ریاستوں کے ساتھ مل کر کام کرنے کے منتظر ہیں۔ ہم، یو این ڈی پی کے ساتھ شراکت داری کے منتظر ہیں تاکہ اس کی ترقی کی ترجیحات کو اس کے ہم عصروں تک پہنچانے میں ہندوستان کی کامیابیوں کا اظہار کیا جا سکے۔
یو این ڈی پی کے عزم کا اعادہ کرتے ہوئے ریذیڈنٹ نمائندہ، یو این ڈی پی، انڈیا محترمہ شوکو نودا نے کہا کہ ’’2030 کے وسط میں، ایس ڈی جیز کو حقیقت بنانے کے لیے، ہندوستان کی قیادت انتہائی اہم ہے۔ ہندوستان نے 2015-2016 اور 2019-2021 کے درمیان، یہ ظاہر کرتے ہوئے کہ پیچیدہ چیلنجوں کے باوجود، اہداف کی طرف پیش رفت کو تیز کرنا ممکن ہے، کثیر جہتی غربت کو تقریباً نصف کر دیا ہے۔ نیتی آیوگ کے ساتھ اس مفاہمت نامے کے ذریعے، یو این ڈی پی کے، ایس ڈی جیز کے لوکلائزیشن، مختلف اشاریوں کے ذریعے اعداد و شمار پر مبنی فیصلہ سازی، خواہش مند اضلاع اور بلاکس پروگرام، اور ایس ڈی جی فنانسنگ کے لیے اپنی معاونت میں اضافہ کرنے کے لیے تیار ہے۔ یو این ڈی پی، خواتین کی روزی روٹی، اختراع اور مشن لائف سے متعلق نیتی آیوگ کے کام کاج کے لیے بھی معاونت فراہم کرے گا۔‘‘
اس مفاہمت نامہ پر پانچ سال کی مدت کے لیے دستخط کیے گئے ہیں۔ نیتی آیوگ، قومی اور ذیلی قومی سطحوں پر، ایس ڈی جی کو اختیار کرنے اور ان کی نگرانی میں تال میل کے لیے، کلیدی وزارت ہے۔ یو این ڈی پی، اقوام متحدہ کے نظام کے اندر، ایس ڈی جیز سے متعلق تیز رفتار پیش رفت کی کوششوں کو مربوط کرنے میں رابطہ کار کا کردار ادا کرتا ہے۔
۔۔۔۔۔۔۔۔۔۔۔۔۔۔۔۔۔
ش ح۔ا ع ۔ م ر
Urdu No. 8958
(Visitor Counter : 57
وزارت دفاع
ڈیپ سی سب میرن ریسکیو سسٹم، ہندوستانی بحریہ میں شامل
نئیدہلی13دسمبر۔ہندوستانی بحریہ کے پہلے فلائی اوے ڈیپ سی سب میرن ریکسیو سسٹم کو چیف آف اسٹاف کمیٹی کے چیئر مین اور ہندوستانی بحریہ کے نول اسٹاف کے سربراہ ایڈ مرل سنیل لانبہ نے گزشتہ رو ز ممبئی میں نول ڈاک یارڈ میں ہندوستانی بحریہ میں شامل کیا۔ اس موقع پر فلیگ آفیسر کمانڈنگ ان چیف ویسٹرن نول کمانڈ وائس ایڈمرل گریش لوتھرا اور سابق سی این ایس / آئی این –سی نے اوریجنل اکیومنٹ مینوفیکچرر میسرز جیمس فشر اینڈ سنز پرائیویٹ لمٹیڈ یوکے کی انتظامیہ کے سینئیر افراد کے ساتھ شرکت کی ۔اس حفاظت اور بچاؤ کے نظام کے حصول سے گہرے سمندروں میں ہندوستابی بحریہ کی آبدوزوں کی حفاظت اور بچاؤ کی صلاحیت میں نمایاں اضافہ ہوگا۔
اب ہندوستانی بحریہ فلائی اوے کنفگریشن کی خودمختار صلاحیت کے ساتھ دنیا کے منتخب ملکوں میں شامل ہوگئی ہے ، جس کا مقصد خراب ہوجانے والی آبدوزوں کے عملے کا پتہ لگانا اوراسے بچانا ہے ۔
ہندوستانی بحریہ کے ڈیپ سی سب میرن ریسکیوں سسٹم کو عالمی سطح پر انتہائی جدید ترین مانا جاتا ہے اوراسے 650 میٹر کی گہرائی میں پھنسی ناقص آبدوز سے عملے کو بچانے کی صلاحیت کا حامل تصورکیا جاتا ہے۔ تین افراد پر مشتمل نفری کے ذریعہ چلایا جانے و الا ڈی ایس آر وی پروگرام گہرے سمندر میں پھنسی ناقص آبدوز سے ایک بار میں 14 افراد کو بچانے کی صلاحیت رکھتا ہے اوریہ نظام سمندر کے بدترین حالات سی اسٹیٹ -6 تک کے حالات میں کام کرسکتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6218
(Visitor Counter : 28
نوجوانوں کے امور اور کھیل کود کی وزارت
ہندوستانی تیراک اور ٹوکیو اولمپیئن شری ہری نٹراج نے آگے ' چیمپئن سے ملاقات' پہل کو آگے بڑھایا ؛ اسکول کے طلباء سے ملنے کے لیے بنگلور کا دورہ کیا
اس پہل سے نہ صرف ہر بچے کی صحت بلکہ ملک میں کھیلوں کی ترقی کے لیے بھی ایک بڑی تحریک ملنے جا رہی ہے: شری ہری نٹراج
نئی دہلی۔ 19 فروری ہندوستانی تیراک اور ٹوکیو اولمپین شری ہری نٹراج نے وزیر اعظم جناب نریندر مودی کے ذریعہ شروع کی گئی پہل ‘چیمپئن سے ملاقات ’ کے لیے 19 فروری 2022 کو بنگلورو کے آر وی گرلس ہائی اسکول اسکول کا دورہ کیا۔
یہ پہلا موقع تھا جب ریاست کرناٹک میں اسکول کے دورے کی انوکھی مہم کا انعقاد کیا گیا، جس میں اولمپک میڈل جیتنے والے نیرج چوپڑا، بجرنگ پونیا نے بالترتیب گجرات اور ہریانہ کے اسکولوں کا دورہ کیا اور اولمپک کشتی راں ورون ٹھاکر اور کے سی گنپتی نے تمل ناڈو کے مقامی اسکولوں کا دورہ کیا تھا ۔
نوجوان اولمپک تیراک نے ملک میں اس طرح کی پہل کی اہمیت کے بارے میں بات کی کیونکہ اس سے ملک میں کھیلوں کو فروغ دینے میں مدد ملتی ہے۔ طلباء کے ساتھ بات چیت کرتے ہوئے انہوں نے مزید کہا کہ یہ تجربہ واقعی بہت اچھا اور حیرت انگیز رہا اور اس پہل کا آغاز اچھی بات ہے۔ اس سے بہت سارے بچوں کو کھیلوں، تندرستی، غذائیت اور صحت کی اہمیت کو سمجھنے میں مدد ملے گی۔ یہ نہ صرف ہر بچے کی صحت کے لیے بلکہ اس سے ملک میں کھیلوں کی ترقی کو بھی بہت فروغ حاصل ہوگا۔
انہوں نے کہ "یہ پہل واقعی بچوں کے لیے حوصلہ افزا ثابت ہونے والی ہے اور امید ہے کہ اس کے ساتھ، ہم بہت زیادہ نوجوانوں سے کھیلوں میں حصہ لینے اور صحت مند طرز زندگی اپنانے کی توقع کر سکتے ہیں۔" شری ہری نے طلباء سے 'متوازن خوراک، تندرستی اور یہاں تک کہ اپنی کھانے کی عادات اورخوراک سے منسلک باتوں کے بارے میں اظہار خیال کیا۔ بات چیت کے بعد، شری ہری نے بیڈمنٹن کے کھیل میں اپنے ہاتھ آزمائے اور تقریب میں موجود طلباء کے ساتھ کچھ دیر کھیل کھیلے۔
میزبان اسکول کے اراکین کے علاوہ، کرناٹک کے مختلف اضلاع سے تعلق رکھنے والے 75 اسکولوں کے طلبہ کے نمائندوں کو بھی اس تقریب میں شرکت کرنے اور ساؤتھ ایشین گیم کے گولڈ میڈلسٹ کے ساتھ اپنے تجربات شیئر کرنے کا موقع ملا اور اس کے ساتھ ہی تیراکی اور ایک مسابقتی کھلاڑی کے طور پر اپنے تجربات کے بارے میں بات چیت کی۔
'چیمپئن سے ملاقات' پہل حکومت کے 'آزادی کا امرت مہوتسو' کا حصہ ہے جس کا آغاز دسمبر 2021 میں اولمپک گولڈ میڈل جیتنے والے نیرج چوپڑا اور جنوری 2022 کے پیرا اولمپک میں کانسہ کا تمغہ جیتنے والے شرد کمار نے کیا تھا۔
اسکول دورہ مہم کا اہتمام وزارت تعلیم اور وزارت برائے امور نوجوانان اور کھیل کے ذریعہ مشترکہ طور پر کیا جا رہا ہے، جس میں اولمپیئن اور پیرا اولمپین نےاسکولی بچوں کے ساتھ اپنے تجربات، زندگی کے اسباق اور کھانے کے طریقے کے بارے میں تجاویز کے بارے میں اظہار خیال کیا۔
آنے والے دنوں میں، پیرا اولمپک میڈلسٹ اونی لیکھارا اور ماریپن تھانگاویلو اس پہل کو مزید آگے بڑھائیں گے اور بالترتیب راجستھان اور تمل ناڈو میں اسکولوں کا دورہ کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1809
(Visitor Counter : 79
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے تحت صنعت کاروں کے لئے نارتھ ایسٹرن ڈیولپمنٹ فائنینس کارپوریشن لمیٹیڈ  ایٹانگر برانچ میں کاروباری کانفرنس کا اہتمام کیا
این ای ڈی ایف آئی ایٹا نگر برانچ نے اروناچل پردیش کے پاپوم پیر ضلع کے ایٹانگر میں سول سکریٹرییٹ کے نزدیک ہوٹل سو-پنسا میں ایک کاروباری کانفرنس کا اہتمام کرکے بھارت کی آزادی کی 75 ویں سالگرہ ‘‘آزادی کا امرت مہوتسو ’’ منایا۔ کانفرنس میں 27 باصلاحیت صنعت کاروں نے شرکت کی۔
کانفرنس کے دوران صحت ، چائے، ہینڈلوم، دستکاری صنعت سے متعلق نئی شامل کی گئیں این ای ڈی ایف آئی اسکیموں اور خودروزگار پیشہ ورانہ کاروباری قرض اسکیم کے علاوہ کم شرح سود پر زور دیے جانے کے ساتھ این ای ڈی ایف آئی کی مختلف قرض والی مصنوعات اور این ای ڈی ایف آئی کی سرگرمیوں پر ایک پرزنٹیشن پیش کیا گیا۔
اروناچل پردیش سرکارکے صنعت کے محکمہ کے ڈپٹی ڈائرکٹر جناب گولی انگو نے شمالی مشرقی صنعت ترقی اسکیم  اور این ای آئی ڈی ایس کے تحت ترغیبات کے تحت مختلف اسکیموں کو اجاگر کیا۔ انہیں اس کانفرنس میں خصوصی طور پر مدعو کیا گیا تھا۔
شرکا کو اس بات کی جانکاری دی گئی کہ کس طرح بی ایم ، این ای ڈی ایف آئی ایٹانگر کے ذریعہ بینک مالیہ کے وصولی کے پہلووں اور سیکورٹی سمیت قرض کے دستاویز کے طریقہ کار کے لئے اپلائی کیا جائے۔ انہیں بک کیپنگ، احتساب کیے گئے مالی اسٹیٹمنٹس اور بنکنگ کے صحت مند لین دین کی اہمیت کے بارے میں بھی مطلع کیا گیا ۔
اجلاس صنعت کاروں کے سوال نامہ کے ساتھ اختتام پذیر ہوا۔ جس کا این ای ڈی ایف آئی ایٹانگر برانچ کی طرف سے جواب دیا گیا۔ شرکا نے ریئل اسٹیٹ پروجیکٹس، ریستوراں اور چھوٹی تجارت سے متعلق پروجیکٹوں میں اپنی دلچسپی ظاہر کی۔
وزارت دفاع
ڈاکوٹاڈی سی ۔3طیارے کی بھارتی فضائیہ کی ونٹیج طیارہ فلائٹ میں شمولیت
نئی دہلی ،24؍اپریل : 1940کے ایک ڈاکوٹاڈی سی ۔3طیارے کوجلد ہی بھارتی فضائیہ کی ونٹیج طیارہ پروازمیں شامل کیاجائیگا۔ ڈاکوٹاڈی سی ۔3پرمشتمل ایک وسیع بیڑے نے بھارتی فضائیہ میں 1988تک خدمات انجام دی تھیں ۔ یہ اپنے وقت کا ازحد فعال نقل وحمل طیارہ تھا۔ اس اولین ڈاکوٹاکو جس نے کشمیر تنازعہ کے دوران 27اکتوبر،1947کوفرسٹ سکھ ریجمنٹ کو سرینگرپہنچایاتھا ، اعزاز بخشنے کی غرض سے بھارتی فضائیہ نے طیارے کورجسٹریشن نمبر فراہم کیاہے ۔ 1944میں تیارکردہ اس طیارے نے بری فوج میں آراے ایف کے ساتھ خدمات انجام دی تھیں اور مختلف سول ایئرلائنوں نے اس کا استعمال کیاتھا۔
یہ طیارہ 2011میں کاٹھ کباڑسے تیارکیاگیاتھا اور اسے برطانیہ میں راجیہ سبھا کے محترم رکن پارلیمنٹ جناب راجیوچندرشیکھرنے پرواز کے لئے استعمال کے لائق بنایاتھا اور اسے بھارتی فضائیہ کو تحفتاًپیش کیاتھا۔ بعدازاں بھارتی فضائیہ نے میسرز ری فلائٹ ایئرورکس لمیٹڈ لندن کے ساتھ ایک معاہدہ کیاتھا ،جس کے تحت اس طیارے کے نیویگیشنل نظام کو بہتربنایاجاناتھا۔ سی اے ایس نے 13فروری ،2018 کوجناب راجیو چندرشیکھرسے اس طیارے کو بھارتی فضائیہ میں شامل کرنے کے لئے رسمی طورپرحاصل کیاتھا۔
شمولیت کے بعد تمام ترآزمائشی پروازوں میں کھرے اترنے کے بعد یہ طیارہ باقاعدہ طورپر 17اپریل ،2018کوبرطانیہ سے اپنے سفرپرروانہ ہوا۔ اس طیارے کو بھارتی فضائیہ کی جوائنٹ ٹیم کے عملے کے ذریعہ اڑایاجارہاہے اوراس میں میسرز ری فلائٹ ایئرورکس لمیٹڈ کے عملے کاتعاون بھی شامل ہے ۔ راستے میں یہ طیارہ فرانس ، اٹلی ، یونان ،اردن ، سعودی عرب ، بحرین اورعمان میں قیام کرتے ہوئے آرہاہے اور 25اپریل کو جام نگرپہنچے گا۔
اس قدیم طیارے کو اس کی نئی رہائش گاہ پراعزازبخشنے کے لئے ڈاکوٹا،وی پی ۔905کی شمولیت تقریب 4مئی ، 2018کو ایئرفورس اسٹیشن ہنڈن میں منعقد ہوگی ۔ یہ تقریب ایسی ہوگی، جس میں اوای ایم کے نمائندگان بھی شریک ہوں گے اوربرطانوی ہائی کمیشن کے معززین اوربھارتی فضائیہ کے معمر اراکین بھی موجود ہوں گے، جنھوں نے اس شاند ار فلائنگ مشین کو آپریٹ کیاہے ۔
اس سیریز کا یہ طیارہ اپنی مرمت کے بعد تقریبادنیابھرکا سفرکرکے بھارت آرہاہے اور بھارتی فضائیہ کی تاریخ میں یہ ایک غیرمعمولی واقعہ ہے اور جلد ہی ہماری ونٹیج فلائٹ میں شمولیت اختیارکرےگا،جس کا قیام پالم میں 1988میں عمل میں آیاتھا۔ آج کے دورکے ہیری ٹیج طیارے جو ونٹیج فلائٹ میں شامل ہیں، ان میں ہاورڈ اور ٹائیگرموتھ کے نام شامل ہیں ، اس کے ساتھ ہی ساتھ وسیع پیمانے پرگوناگوں فوجی طیاروں کو بھی اس ونٹیج فلائٹ میں شامل کرنے کا منصوبہ ہے ،جوہماری مالامال وراثت کا ایک حصہ ہیں ۔
وزارت خزانہ
محکمہ انکم ٹیکس نے بھوپال میں تلاشی مہم چلائی
(نئی دہلی، 21/اگست 2020 ۔ محکمہ انکم ٹیکس نے بھوپال میں متعدد مقامات پر 20 اگست 2020 کو تلاشی اور ضبطی مہم چلائی۔
جن گروپوں کے تعلق سے یہ تلاشی اور ضبطی مہم چلائی گئی ان میں کا ایک کلیدی شخص چوڑی کی دکان چلاتا تھا۔ ایک دوسرا شخص جو کہ پراپرٹی بلڈر / ڈیولپر ہے، وہ ایک کرکٹ اکیڈمی بھی چلاتا ہے۔ تلاشی مہم کے دوران تقریباً 100 پراپرٹیز سے متعلق دستاویزات برآمد ہوئے۔ یہ پراپرٹی پلاٹس، فلیٹس اور زرعی زمینوں کی شکل میں ہے، جن کی بازار میں قیمت تقریباً 105 کروڑ روپئے ہے۔ دستاویزات سے پتہ چلتا ہے کہ غیر اعلان شدہ نقدی کی ایک بڑی مقدار گزشتہ 6 برسوں کے اندر ان اثاثہ جات میں لگائی گئی تھی۔ زیادہ تر پراپرٹیز ان افراد کے نام پائی گئی جن کے پاس کچھ نہیں۔ اس سے یہ اشارہ ملتا ہے کہ یہ پراپرٹیز بے نامی ہیں۔ تلاشی مہم کے دوران تقریباً 1.8 کروڑ روپئے کی نقدی اور جویلری ضبط کی گئی ہے۔
مزید برآں، تلاشی مہم کے دوران جو دستاویزاتی ثبوت جمع کئے گئے ان سے اشارہ ملتا ہے کہ ان بے نامی اثاثہ جات میں کچھ سبک دوش سرکاری ملازمین کی شراکت داری / تعلق ہے۔
جانچ پڑتال اب بھی جاری ہے۔
کانکنی کی وزارت
معدنیات قانون بل 2020 پارلیمنٹ میں منظور
بل سے ہندستان کے کانکنی کے شعبے میں تبدیلی آئے گی:پرہلادجوشی
نئی دہلی، 12 مارچ /پارلیمنٹ نے معدنیات قوانین  بل 2020 کو کانوں اور معدنیات  ایکٹ 1957 کوئلے کی کان  میں ترمیمات کو منظوری دے دی۔ راجیہ سبھا نےمذکورہ بل کو آج منظوری دے جبکہ لوک سبھا قبل ہی 6 مارچ 2020 کو اس بل کو منظوری کرچکی ہے۔ منیرل لاز  بل 2020 ، ہندستان کے کوئلے اور کانکنی کے شعبے میں خصوصاً کاروبار میں آسانیوں کو فروغ دینے کے لئے نئے دروازے کھولے گا۔ کوئلہ اور کانوں کے مرکزی وزیر جناب پرہلا د جوشی نے کہا کہ یہ بل ملک میں کانکنی کے شعبے میں تبدیلی لائے گا۔ اس سے کوئلے کی پیداوار کو فروغ حاصل ہوگا اور کوئلے کی درآمدات میں کمی آئے گی۔
قانون میں ترمیمات کے التزامات میں یہ واضح طور پر کہا گیا ہے ہندستان میں یا دوسرے ممالک میں قبل کوئلے کی کانکنی کا کوئی تجربہ حاصل نہیں ہے وہ اب کوئلہ/ لیگنائٹ کی نیلامی میں حصہ لے سکتی ہیں۔ اس سے نہ صرف کوئلہ/لیگنائٹ کے بلاکوں کی نگرانی میں شراکت یا ااضافہ ہوگا بلکہ اس سے کوئلے کے شعبے میں براہ راست غیر ملکی سرمایہ کاری  پالیسی کے عمل درآمد میں بھی آسانیاں فراہم ہوں گی۔
اب وہ کمپنیاں جو اعلان شدہ کوئلے کی کانوں میں مصروف کار نہیں رہی ہیں، وہ شیڈول 2 اور 3 کی کوئلے کی نیلامی میں حصہ لےسکتی ہیں۔ اینڈ یوز پر لگی پابندی ہٹانے سے مختلف مقاصد جیسے اپنےلئےکھپت ، دوسروں کے لئے فروخت ، مرکزی حکومت جو بھی مد بتائے گی اس کے لئے کانکنی کی نیلامی میں بڑے پیمانے پر شراکت کی اجازت ہوگی۔
بل میں کوئلے /لیگنائٹ کے لئے امکانی لائسنس اور کانکنی کے پٹے  کی بھی اجازت ہے۔ جس سے کوئلہ اور لیگنائٹ کے بلاکوں نیز مختلف گریٹ کے کوئلے کے بلاکوں کی دستیابی میں اضافہ ہوگا اور بڑےپیمانے پر ان کی جغرافیائی تفصیل کے لئے تخصیص بھی دستیاب ہوگی۔
کامیابی بولی لگانے والا /ایلاٹی اب اپنے کسی بھی پلانٹ یا اپنے ذیلی پلانٹ کو یا ہولڈنگ کمپنی میں کانکنی شعبے کوئلے کے استعمال کا مجاز ہوگیا ہے۔ ترمیمات سے کوئلے کی کانکنی کے لئے دوسرے کامیاب بولی لگانے والے کو یا ایلاٹی کے لئے کوئلے کی کان مختص کرنے کی سہولت ہے اس کے ساتھ ہی حادثاتی اسباب سے اس کی تخصیص کو منسوخ کرنے کی بھی گنجائش ہے۔ شیڈول 2 کی کانوں کے علاوہ جو زیر پیداوار آتے ہیں ، اور جن کے حق /ایلاٹمنٹ کے حکم نامے کو منسوخ کردیا گیا ہے، ایسی کانوں کی بندوبست کے لئے مجوزہ نگراں کی تقرری کی بھی گنجائش رکھی گئی ہے۔
دوسری منظوری اور کلیئرنس کے ساتھ ترمیمات، ماحولیات اور جنگلات سے متعلق کلیئرنس سے معدنیات کے بلاک نیا پٹہ دینے کی تاریخ سے 2 سال کی مدت کے لئے معدنیات کی بلاک کے نئے مالکان کو یہ حق از خود منتقل ہوجائیں گے۔ اس سے نئے مالکان کو بلا کسی رکاوٹ کے کانکنی جاری رکھنے کی اجازت ہوگی۔ زیر تبصرہ مدت کے دوران وہ دو سال سے آگے نئے لائسنس کے لئے درخواست دے سکتے ہیں۔ کانوں کو پٹے پر دینے کی نیلامی کا عمل اب پٹے کی مدت ختم ہونے سے قبل شروع ہوسکتاہے۔ اس سے ریاستی حکومت کو معدنیاتی بلاکوں کےذریعہ پیشگی کارروائی کرسکیں گے تاکہ نیالیز ہولڈر پٹے کی مدت ختم ہونے سے قبل بھی اس سلسلہ میں فیصلہ لے سکے۔ اس سے ملک میں بلاکسی رکاوٹ کے معدنیات کی پیداوار کا عمل جاری رکھنے میں مدد ملے گی۔
مذکورہ بل ایم ایم ڈی آر ایکٹ 1957 اور سی ایم ایس پی ایکٹ کی ترمیمات کے آرڈینینس کی جگہ لےگا جس کا اعلان 11 جنوری 2020 کو ہوا ہے۔
۔۔۔۔۔۔۔۔۔۔
م ن۔ ش س۔ ج۔
U-1173
(Visitor Counter : 85
سائنس اور ٹیکنالوجی کی وزارت
ایس ٹی آئی پی 2020 تیار کرنے کیلئے پہلے اعلیٰ سطحی صنعتی مشاورت میں صنعتی دنیا کی سرکردہ شخصیات حصہ لیں گی
نئی دہلی:02 جولائی، 2020:
سائنس، ٹیکنالوجی اور اختراعی پالیسی تیار کرنے کیلئے ایس ٹی آئی پی 2020 سکریٹریٹ کے ذریعے ایک ورچول پلیٹ فارم کے توسط سے کنفیڈریشن آف انڈین انڈسٹری  اور سائنس پالیسی فورم کے اشتراک سے 2-3 جولائی 2020 کے دوران ایک اعلیٰ سطحی صنعتی مشاورتی گول میز میٹنگ کاانعقاد کیاجائیگا۔ ایس ٹی آئی پی 2020 سکریٹریٹ کاقیام پرنسپل سائنٹفک ایڈوائزر  کے دفتراور سائنس وٹیکنالوجی کےمحکمے  کے ذریعے مشترکہ طورسے مکمل ایس ٹی آئی پی 2020 پالیسی سازی کے عمل کی بجا آوری اور باہمی اشتراک وتعاون کرنے کیلئے کیا گیا ہے۔
حکومت ہند کے پرنسپل سائنسی مشیر پروفیسر کے وجئے راگھون اور حکومت ہند کے محکمہ برائے سائنس و ٹیکنالوجی  کے سکریٹری پروفیسر آسوتوش شرما کی صدارت میں تفصیلی بات چیت کا محور آئندہ ایس ٹی آئی پی 2020 کیلئے صنعت کے چمپئن افراد سے تجاویز طلب کرنے پر ہوگا جو ایک معلومات پر مبنی معیشت کا راستہ ہموار کریگا۔ صنعتی دنیا کی سرکردہ شخصیات سے اپنے خیالات اور نئی ایس ٹی آئی پی پالیسی سے متعلق تجاویز کو مشترک کرنے کی گزارش کی جائے گی۔
فوربس مارشل، بھارت فورج، انفوسس، ٹی وی ایس، رینیو پاورلمیٹیڈ، اے وی اے اے ڈی اے گروپ، کیڈیلا فارماسیوٹیکلس، تھرمیک، میدانتا، ٹاٹا کیمیکلز،ایلیکولمیٹیڈ، پینیشیا بایوٹیک لمیٹیڈ، ٹاٹااسٹیل، سیرم انسٹی ٹیوٹ آف انڈیا، میپ مائجینوم، مائیلین فاؤنڈری، اربن کلیپ، جوبیلینٹ بھارتیہ گروپ، ٹیک مہندرا، بلیواسٹار لمیٹیڈ، پی آئی انڈسٹریز لمیٹیڈ، سائینٹ لمیٹیڈ، ہائی ٹیک گروپ، اسنیپ ڈیل، تیجس نیٹ ورکس لمیٹیڈ، مہندرا، ماسٹیک لمیٹیڈ، ٹی سی ایس ریلائنس، اسٹرلائٹ ٹیکنالوجیز لمیٹیڈ اور ڈی سی ایم سری رام اور دیگر ایسے مختلف صنعتوں کے سرکردہ لیڈران ایس ٹی آئی پی 2020 پر اپنے افکار وخیالات اور امیدوں کو ساجھا کریں گے۔
سائنس، ٹیکنالوجی اور اختراعی پالیسی تیار کرنےکیلئے یہ اب تک کا پہلی اعلیٰ سطحی صنعتی مشاورت جس کامقصد اپنے لامرکزی، باٹم اپ نیز جامع ڈیزائن عمل کے ذریعے بڑے پیمانے پر سماجی اقتصادی فلاح وبہبود کیلئے ترجیحات، شعبہ جاتی فوکس اور تحقیق نیز ٹیکنالوجی کی ترقی کے طریقہ کارکی پالیسیوں کو پھر سے تیار کرنا ہے۔
کووڈ-19 بحران کے بعد ہندوستان اور پوری دنیا دوبارہ تشکیل کرنے کے عمل میں لگے ہوئے ہیں، سائنس ، ٹیکنالوجی او ر اختراعی پالیسی  کو مشترکہ طور سے پی ایس اے کے دفتر اور ڈی ایس ٹی کے ذریعے ہرجی جھنڈی دکھائی گئی ہے۔ نئی پالیسی کے اس سال بعد میں جاری کیے جانے کی امید ہے جو 2013 میں بنائی گئی موجودہ پالیسی کی جگہ لے گی۔
ایس ٹی آئی پی 2020 تیار کرنے کا عمل چار باہم مربوط ٹریکس میں منعقد کیا گیا ہے جو پالیسی سازی میں مشاورت کیلئے تقریباً 15000 اسٹیک ہولڈروں تک پہنچے گی۔ ٹریک 1 میں سائنس پالیسی فورم جو کہ پالیسی کے خدوخال تیار کرنے کے عمل کے دوران اور بعد میں وسیع سرکاری اور ماہرین پول سے اِن پُٹ طلب کرنے کیلئے ایک پوری طرح سے وقف پلیٹ فارم ہے، کے توسط سے ایک وسیع عوامی اور ماہرین سے مشاورت شامل ہے۔
ٹریک-2 میں پالیسی کے خد وخال تیار کرنے کے عمل میں شواہد پر مبنی معلوماتی سفارشات کو فیڈ کرنے کیلئے ماہرین پر مرکوز موضوعاتی صلاح ومشورہ شامل ہے۔ اس کے لئے پوری طرح سےتوجہ مرکوز کرنے والے 21 موضوعاتی گروپوں کی تشکیل کی گئی ہے۔ ٹریک-3 میں وزارتوں، نیز ریاستوں کے ساتھ مشاورت شامل ہے جبکہ ٹریک -4 میں اعلیٰ سطحی کثیر اسٹیک ہولڈر مشاورت شامل ہے۔
م ن۔م ع۔ ع ن
U NO:3664
(Visitor Counter : 146
ماحولیات، جنگلات اور موسمیاتی تبدیلی کی وزارت
نیشنل زو لوجیکل پارک، دہلی چڑیا گھر میں گوریّا چڑیا کا عالمی دن منایا گیا
نیشنل زو لوجیکل پارک نئی دہلی  نے آج گوریا چڑیا کا عالمی دن منایا۔ اس سال گوریا چڑیا کے عالمی دن کا موضوع ہے- ’’میں گوریا چڑیا سے پیار کرتا ہوں‘‘۔ اس موضوع کے تحت گوریا چڑیا کے تحفظ میں افراد اور برادریوں کے کردار پر زور دیا گیا ہے۔ یہ دن گوریا چڑیا کی گھٹتی ہوئی آبادی اور ان کے تحفظ کی ضرورت کے بارے میں عوامی معلومات میں اضافہ کرنے کی غرض سے منایا جاتا ہے۔
نیشنل زو لوجیکل پارک  نے چڑیا کے دانا چگنے کے برتن بنانے، گوریا چڑیا کی اہمیت کو بیان کرنے والی ایک فلم شو کی نمائش اور چڑیا گھر کا ایک دورہ، جس میں بٹر فلائز این جی او کے 50 طلبا نے جوش و خروش کے ساتھ حصہ لیا، جیسی سرگرمیوں کے انعقاد کے ساتھ اس تقریب کو منایا۔ چڑیا گھر کے اس دورے کا اہتمام نوجوان ذہنوں میں تجسس کا احساس اور فطرت کے لئے ستائش پیدا کرنے کی غرض سے کیا گیا تھا۔اس تقریب میں شرکت کرنے والے سبھی طلبا کو شرکت سے متعلق اسناد تقسیم کی گئیں۔
۔۔۔۔۔۔۔۔۔۔۔
ش ح۔ع م ۔ ن ا۔
U-3033
(Visitor Counter : 62